**Referat fra ledermøte – 26. okt, 2017:**

18 personer var til stede og 16 medlemsvel var representert.

**Saker på agendaen:**

• Styreweb: Enkelt medlemsregister, dokumentarkiv, regnskap og hjemmeside

• Veilys, hva skjer?

• Ny rådmann – mulighet til å skape en god relasjon

• Informasjonssaker fra styret

• Velene: Saker dere ønsker å belyse?

**STYREWEB:**

Trond presenterte kort styrerweb. Velforbundet skal ta dette i bruk og teste det ut.

Styret i NVF oppfordrer velene til å ta i bruk dette.

Kostnaden avhenger av hvilke moduler du bruker – ca 40-60 kr pr modul på mnd. De som er med på Nesodden i dag betaler ca. 2000 kr i året.

VFO tilbyr opplæring og ønsker tilbakemeldinger fra de som prøver det. Det er ønskelig å utvikle system slik at et blir lettere å videreføre til neste leder/styre.

Se flere detaljer i presentasjon som sendes ut på mail til alle velene. Gratis versjon kan testes her: <https://www.styreweb.com>

**Erfaringer fra vel som er i gang med å bruke det:**Systemet er ok men det tok litt tid å innarbeide det. Men når man har satt seg inn i det, så går det greit.

Brukergrensesnittet er kronglete og litt tungvint og gammeldags.

Følgende er testet ut/tatt i bruk:

Sende ut meldinger og sms.

Lage websider

Regnskap

Holde oversikt over medlemmer

Legge inn basisinformasjon – dette burde vært kostnadsfritt, slik at alle velene kan legge inn sin basisinfo og oppdatere disse.
Faktureringssystemet henter inn informasjon og samarbeider med inkassobyrå., slik at evt purringer osv går automatisk.

Tips: bruk vipps. (koster dog 2,5% av beløpet.)

**VEILYS:**

Saken har blitt forsøkt tatt opp med ordfører og rådmann siden forrige møte med vel-ledere i mars. Siden da er det både ny rådmann og ny ordfører, så saken har vært vanskelig å følge opp.
Vi prøver fortsatt å løfte saken opp for ledelsen i kommunen, da vi ikke når frem til administrasjonen. Styret har hatt et generelt møte med den nye rådmannen og har tro på at vi får det til.

Vårt inntrykk er at kommunen prøver å lesse dette over på velene.

Masse praktiske problemer som kommunen må ta tak i før velene overtar ansvaret:

Krav om LED lys og nye målere, dette er dyrt. Hvordan skal målerne settes opp? Hvordan skal det deles inn? Hvem skal betale? Hvordan skal kostnadene fordeles blant naboer? Hvordan skal ansvaret administreres i de enkelte velene? Hvordan skal man drifte anleggene? Skal alle opprette sine egne avtaler eller bør dette administreres sentralt?

Det er store kostnader å ta tak i. Før vi overtar ansvaret, må anlegget være oppdatert av kommunen.

Rent formelt sett så er dette veilagenes ansvar, men NVF tar gjerne på seg å fremme forslag til løsning og diskutere med kommunen.

Det stilles jo selvfølgelig spørsmål om ansvaret om veilys i kommunen er et privat eller et offentlig ansvar.

Vi ble stipulert en kostnad på 3000 kr å bytte ei lyspære som varer i ca.3 år. Nye elektropartner er aktør. De sier de kun kan «brannslukke». Anlegget er i elendig forfatning.

Som en opplysning så er ca. halvparten av veiene på Nesodden definert som private veier.

**VEL OG VEILAG:**

Les artikkel i siste velavis: <http://fellesveletsavis.no/organisasjonsmodell.html>.

Veilagene blir medlemmer i velet, men er en selvstendig del av velet, men må ha eget regnskap og egne medlemslister. Dette er bl.a veldig gunstig ifht. forsikring.

(Styrerweb skiller enkelt ut medlemslistene; hvem som er medlem av vel og veilag og hvem som ikke er medlemmer med i veilag).

Historisk sett er det i hovedsak veisaker velene jobber med, så det gjør det enklere for alle om veilagene går inn i velene.

Vi anbefaler å kjøpe eller låne boka: «Private veier - Et uanmodet fellesskap» av Erik Gauer.

Her finner man mange gode tips.



**INFORMASJONSSAKER FRA STYRET:**

Vi minner om at NVF har gode rabatter på strøsand og at vi samler bestillinger. Flere detaljer om dette på websiden vår: <http://nesoddenvelforbund.no/strosand.html>

Det er ønskelig at velene sender med oppdaterte kart og merker av på kartet hvor sandkassene står. (Burde vært en modul i styrerweb).

Kasser til strøsand kan bestilles bl.a Sommerbutikken ca 2500 kr for en brukbar kasse i plast eller hos Remonter som produserer kasser i tre og plasserer disse ut ved behov. 2-3800 kr.

Det er mulig å søke om veisikringsmidler for sikre private veier. Flere detaljer om dette på websiden vår: <http://nesoddenvelforbund.no/veistotte.html>

Fire fra styret i NVF hadde et møte med den nye rådmannen på torsdag 19. okt. hvor vi bl.a presenterte Velforbundet og informerte om hvilke saker vi engasjerer oss i, og det ble tatt opp en del saker:

Veilys – som ble satt av som tema til et annet møte

Dårlig respons fra kommunen ved henvendelser

Det er ønskelig at kommunen informerer og involverer velene når noe skjer.

**NYE SAKER DET ER ØNSKELIG AT NVF TAR TAK I:**

Innfartsparkeringer, gang og sykkelstier: Dette har blitt et stort problem og har vært skrevet en del om i Amta og på sosiale medier. Det begynner å bli krise.

Det er ønskelig at NVF jobber for å påvirke disse sakene.

Det ble nevnt at Nesodden smykker seg med at de nå skal bli en «trafikksikker kommune». Dette er en godkjenning som Trygg trafikk har utarbeidet. (Les mer om den her: <https://www.tryggtrafikk.no/tema/trafikksikker-kommune/>).

Det er usikkert om Nesodden kommune har som mål å jobbe mot eller om de allerede har blitt godkjent. NVF prøver å finne mer ut av dette.

Presset på veiene hadde blitt bedre hvis Ruter fikk båtanløp på de kommunalt eide bryggene.

Dette er saker vi kan ta opp som sak på neste møte.

**NYTT MØTE torsdag 15. mars 2018.**

Vi prøver å få noen politikere og rådmann som kan svare på spørsmål i sakene, nevnt over.

Datoen kan bli endret dersom det sammenfaller med møte i kommunestyret eller formannskapet.

Referent: Grethe Marie Belboe – 26.10.2017